iraklixyz/georgian-wikipedia-cleaned huggingface dataset:
თებერდა (ქალაქი)

თებერდა — ქალაქი (1971-მდე დაბა) რუსეთის ფედერაციის ყარაჩაი-ჩერქეზეთის რესპუბლიკაში. გაშენებულია კავკასიონის ჩრდილოეთ კალთაზე (ზღვის დონიდან 1280-1420 მ სიმაღლეზე), თებერდის ხეობაში, სოხუმის სამხედრო გზაზე, რკინიგზის სადგურ ჯეგუთიდან 90 კმ.

თებერდა მაღალმთიანი კლიმატური კურორტია. იცის ზომიერად თბილი ზაფხული (აგვისტოს საშ. ტემპერატურა 16 °) და რბილი ზამთარი (იანვრის საშ. ტემპერატურა -3 °). ნალექები 690 მმ წელიწადში. სამედიცინო ჩვენება: ფილტვის ტუბერკულოზი. არის სანატორიუმი. თებერდის რაიონში ალპინისტური ბანაკები და ტურბაზებია.
თებერდა (მდინარე)

თებერდა — მდინარე კავკასიონის ქედის ჩრდილოეთ კალთაზე, ყარაჩაი-ჩერქეზეთის რესპუბლიკაში, ყუბანის მარცხენა შენაკადი. სიგრძე 60 კმ. აუზის ფართობი 1080 კმ². კალაპოტი კენჭნარიანია, ჩახერგილია კაჭრით. არის ჩანჩქერები. შერეული საზრდოობის მდინარეა, ჭარბობს თოვლისა და მყინვარის წყლები (55 %).

თებერდის აუზში დაახლოებით 100-მდე მყინვარია. მაქსიმალური წყლიანობა იცის ივლის-აგვისტოში. წყლის საშუალო ხარჯი შესართავიდან 45 კმ-ზე 27,2 მ³/წმ. ზამთრობით ჩნდება თოში, მთლიანად არ იძგიფება. თებერდის ნაპირზეა კურორტი თებერდა, ქ. კარაჩაევსკი. ხეობაში გადის სოხუმის სამხედრო გზა. მდინარის ზემო დინებაშია თებერდის ნაკრძალი, ტურბაზები და ალპინისტური ბანაკები.
მჭიშთა

მჭიშთა, შავწყალა — კარსტული მდინარე საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში. სიგრძე 16 კმ, აუზის ფართობი 169 კმ². სათავე აქვს ბზიფის ქედის სამხრეთ კალთაზე, ზღვის დონიდან 200 მ-ზე. ერთვის შავ ზღვას სოფელ მუგუძირხვასთან. საზრდოობს წვიმის, თოვლისა და მიწისქვეშა წყლებით. წყალდიდობა იცის გაზაფხულზე, წყალმცირობა — ზაფხულსა და ზამთარში, წყალმოვარდნები — შემოდგომაზე. საშუალო წლიური ხარჯი 7,71 მ³/წმ. იყენებენ შავწყლის საკალმახე მეურნეობის ტბორებისთვის.

ეტიმოლოგია
შუა საუკუნეებში მას „მუწის წყალი“ ანუ მიწის წყალი ეწოდებოდა, რადგან დიდ მანძილზე მიწის ქვეშ მოედინება. მისი აფხაზური სახელწოდება – მჭიშთა და რუსული – ჩორნაია-რეჩკა – შავწყალას ირიბ თარგმანს წარმოადგენს.
სარმის მღვიმე

სარმის მღვიმე — სუბვერტიკალური ტიპის კარსტული მღვიმე საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში. მდებარეობს აფხაზეთის კავკასიონზე, არაბიკის მასივზე, ზღვის დონიდან 2150 მ-ზე. მსოფლიოს ერთ-ერთი უღრმესი კარსტული მღვიმე. სიღრმე 1830 მ. გამომუშავებულია კირქვებში, ადგილ-ადგილ თაბაშირში. წარმოადგენს დარბაზებისა და ჭების ერთობლიობას, რომლებიც გაერთიანებულია გვირაბებითა და საფეხურებით.

პირობითად დაყოფილია სამ დონეზე: ზედა, შუა და ქვედა. ზედა დონე იწყება მღვიმის შესასვლელიდან და გადაჭიმულია ჩემპიონის ჭის ქვემო წერტილამდე (სიღრმე 420 მ). მღვიმის შუა იარუსი იწყება ჩემპიონის ჭიდან და განლაგებულია დოლგის მღვიმის წაგრძელებულ დაკლაკნილ შესასვლელამდე (სიღრმე 900 მ). მღვიმის ქვედა ნაწილს ავსებენ მრავალრიცხოვანი საფეხურები და დარბაზები 900 მ სიღრმიდან გამოკვლეული ტერიტორიის ქვემო წერტილამდე (1830 მ).

სარმის მღვიმე აღმოაჩინა და პირველად შეისწავლა 1990 წელს ჩატარებული ექსპედიციის დროს ირკუტსკელმა სპელეოლოგმა სერგეი შიპიცინმა. თავდაპირველად მღვიმე გამოიყურებოდა, როგორც კლდეში არსებული პატარა ხვრელი ჰაერის ძალიან ძლიერი წევით. მღვიმეს უწოდეს სარმა. სარმა — არის ძლიერი ქარი, რომელიც პერიოდულად უბერავს ბაიკალის ტბაზე. მისი სიჩქარე შეადგენს 40-50 მ/წმ-ში. მღვიმე იმთავითვე შეისწავლეს 250 მ სიღრმემდე. 1999 წელს კრასნოიარსკელმა სპელეოლოგებმა შეისწავლეს მღვიმის ახალი შტო, რომლის სიგრძე შეადგენს 100 მ-ს. 360 მ სიღრმეზე სპელეოლოგებმა აღმოაჩინეს ეხი, რომელსაც უწოდეს „ვიმპელი“. 2000 წელს კრასნოიარსკელმა და ირკუტსკელმა სპელეოლოგებმა ერთობლივი ექსპედიციის დროს აღმოაჩინეს დიდი ჭა ჩემპიონი, რომლის სიღრმე 250 მ აღწევს. მომდევნო წელს, იმავე შემადგენლობით ჩატარებული ექსპედიციის დროს მღვიმე შეიწავლეს 1540 მ სიღრმემდე. 2012 წლის აგვისტოში პაველ რუდკოს ხელმძღვანელობით ჩატარებულმა სპელეოლოგიურმა ექსპედიციამ მიაღწია მღვიმის ახალ ნიშნულს — 1830 მ-ს.
ზბიგნევ ბონეკი

ზბიგნევ კაზიმეჟ ბონეკი (; დ. 3 ოქტომბერი, მარტი, 1956) — პოლონელი საფეხბურთო ფუნქციონარი და ყოფილი ფეხბურთელი. თამაშობდა შემტევი ნახევარმცველის პოზიციაზე პოლონეთის ნაკრებში. 1982 წელს -ის ევროპის წლის საუკეთესო ფეხბურთელის გამოკითხვაში გახდა ბრინჯაოს პრიზიორი. 2012 წლიდან უჭირავს პოლონეთის ფეხბურთის ასოციაციის პრეზიდენტის პოსტი.

კარიერა
კარიერის უდიდესი ნაწილი გაატარა სამშობლოში, კარიერა მშობლიურ ქალაქში მოკრძალებულ ზავიშაში დაიწყო, საიდანაც პოლონური ფეხბურთის ერთ-ერთ გამორჩეულ კლუბში, ვიძევში გადაბარგდა, სადაც კარიერის უდიდესი ნაწილი გაატარა. 1982 წელს გადავიდა იტალიურ იუვენტუსში, რომელიც ჯოვანი ტრაპატონის ხელმძღვანელობით ერთ-ერთ გამორჩეულ ფეხბურთს თამაშობდა ევროპაში. სწორედ იუვეში შეძლო ბონეკმა კარიერის უდიდესი ტიტულის, ევროპის ჩემპიონთა თასის მოგება. კარიერის ბოლო წლები ბონეკმა ასევე იტალიურ რომაში გაატარა, სადაც დაასრულა კიდეც კარიერა.

ეროვნულ ნაკრებში ბონეკმა 80 მატჩში მიიღო მონაწილეობა და 24 გოლი გაიტანა, იგი პოლონეთის ყველა დროის ერთ-ერთ საუკეთესო ფეხბურთელად მიიჩნევა, მან ნაკრების მაისურით სამ მსოფლიო ჩემპიონატზე იასპარეზა — 1978, 1982, 1986 წლებში. მის სახელს და ბრწყინვალე ასპარეზობას უკავშირდება პოლონური ფეხბურთის ერთ-ერთი უდიდესი წარმატება — მესამე ადგილი ესპანეთში გამართულ 1982 წლის მსოფლიო ჩემპიონატზე, სადაც ფინალისკენ მიმავალ გზაზე პოლონელებს მომავალი ჩემპიონი, პაოლო როსის იტალია გადაეღობა, ხოლო მესამე ადგილისთვის მატჩში მაშინდელ მსოფლიო ნაკრებად მიჩნეული საფრანგეთის დამარცხება შეძლეს, რომელმაც თავის მხრივ დრამატული მატჩი პენალტების სერიაში დათმო დასავლეთ გერმანიასთან და მიშელ პლატინის თაოსნობით საბოლოოდ მხოლოდ მეოთხე ადგილს დასჯერდნენ.

1999 წელს -ის ვერსიით საუკუნის 100 საუკეთესო ფეხბურთელს შორის 99-ე ადგილზე დასახელდა.

მიღწევები
ინდივიდუალური
ფიფა-ს ასეული ( 100): 2004
ნოელ ფიშერი

ნოელ ფიშერი (; 13 მარტი, 1984) — კანადელი მსახიობი, რომელიც ცნობილია მიკი მილკოვიჩის როლის შესრულებით სერიალში „უსირცხვილო“, ისევე როგორც კაელ მალოი როლით სერიალში „ “. მან მონაწილეობა მიიღო ფილმში „ბინდის საგა: განთიადი — ნაწილი 2“, რომელშიც განასახიერა 1500 წლის ვამპირი ვლადიმერი. ნოელმა შეასრულა მიქელანჯელოს როლი 2014 წლის ფილმში „კუ ნინძები და მის გაგრძელებაში „კუ ნინძები “. მას აგრეთვე მონაწილეობა აქვს მიღებული ისეთ სერიალებში როგორებიცაა: „იფიქრო როგორც დამნაშავემ: ეჭვმიტანილის საქციელი“, „სიცრუის თეორია“, „ძვლები“, და „კანონი და წესრიგი: სპეციალური კორპუსი“

ფიშერი დაიბადა ვანკუვერში, ბრიტანეთის კოლუმბიაში. ის ბავშვობაში უკრავდა ფორტეპიანოზე, მასზე დაკვრას სწავლობდა რვა წლის განმავლობაში.

ნოელმა კარიერა დაიწყო 14 წლისამ. მისის დებიუტი შედგა სატელევიზიო ფილმში „შელდონ კენედის ისტორია“, სადაც განასახიერებდა ჰოკეისტ შელდონ კენედის, რისთვისაც მიიღო -ის ნომინაცია. 2005 წელს ნოელი ხელმეორედ იქნა ნომინირებული იმავე დაჯილდოების ცერემონიალზე.
ოა (ტელესერიალი)

„ოა“ — ამერიკული მისტიკური დრამატული ტელესერიალი, შექმნილი -ის მიერ. მასში აგრეთვე გაერთიანებულია სამეცნიერო ფანტასტიკის, ზებუნებრივის და ფენტეზის ელემენტები. სერიალის პრემიერა გაიმართა -ზე 2016 წლის 16 დეკემბერს. მისი შემქმნელები და პროდიუსერები არიან ბრიტ მარლინგი და ზალ ბატმანგლიჯი. ეს სერიალი მათი პირველი ერთობლივი ნაშრომია. მთავარ პერსონაჟს თავად მარლინგი განასახიერებს. მისი გმირი, პრეირი ჯონსონი, დაკარგული შვიდი წლით, ბრუნდება შინ. იგი საკუთარ თავს უწოდებს „ოა“-ს და განკურნებულია სიბრმავისგან.

კრიტიკოსებმა „ოა“ ძირითადად დადებითად შეაფასეს. მისი რეჟისურა, ვიზუალური მხარე და მსახიობთა შესრულება ხშირად გამორჩეულად აღინიშნება. მიმოხილვები აგრეთვე მერყეობს ძალიან დადებითიდან უარყოფითამდე. რამდენიმე მიმომხილველი კეთილგანწყობილად ან არაკეთილგანწყობილად ადარებს ამ ნაწარმს იმავე არხის „უცნაურ ამბებს“.

2017 წლის 8 თებერვალს „ოა“ განახლდა მეორე სეზონისთვის, რომელსაც უბრალოდ „ნაწილი “ ეწოდება.
მიშა ფეიქრიშვილი

მიშა ფეიქრიშვილი (დ. 2 აგვისტო, 1981) — ქართველი ჟურნალისტი.

2003 წელს დაამთავრა გრიგოლ რობაქიძის სახელობის უნივერსიტეტის ჟურნალისტიკის ფაკულტეტი.

2003–2007 წლებში იყო „რადიო იმედის“ რეპორტიორი. 2004-2005 წლებში სწავლობდა პოლიტიკური სწავლების სკოლაში. 2007-2012 წლებში იყო „რადიო იმედის“ პოლიტიკური თოქ-შოუ „ყველა კითხვა მიშა ფეიქრიშვილთან ერთად“ ავტორი და წამყვანი. 2012-2015 წლებში ტელეკომპანია „იმედის“ საინფორმაციო გამოშვება „ქრონიკის“ რეპორტიორი. 2015-2017 წლებში იყო ტელეკომპანია -ის ჟურნალისტი. 2017-2018 წლებში — საზოგადოებრივი მაუწყებლის „პირველი არხის“ რეპორტიორი.

2012 წელს, ჟურნალისტთა საერთაშორისო ფონდმა „ოქროს ფრთა“, დააჯილდოვა საუკეთესო პოლიტიკური თოქშოუსთვის.

გალერეა
ფრანსის კოკლენი

ფრანსის კოკლენი ( დ. 21 მაისი, 1991) — ფრანგი ფეხბურთელი, „ვალენსიის“ ნახევარმცველი.

ბიოგრაფია
კოკლენი დაიბადა საფრანგეთის ქალაქ ლავალში, 1991 წლის 13 მაისს. 2005 წელს შეურთდა ადგილობრივ საფეხბურთო კლუბ „ლავალს“. „არსენალის“ სკაუტების ყურადღება კოკლენმა საფრანგეთის ახალგაზრდულ ნაკრებში თამაშისას მიიპყრო. 2008 წლის ივლისში იგი „არსენალის“ წევრი გახდა.

„არსენალი“
საწყის წლებში „არსენალში“ კოკლენი ძირითადად ახალგაზრდულ გუნდში აპარეზობდა, რომელმაც ფრანსისის პირველ სეზონშივე ინგლისის პრემიერლიგა და თასი მოიგო ახალგაზრდულ გუნდებს შორის.

„არსენალის“ პირველ გუნდში კოკლენის დებიუტი შედგა 2008 წლის 23 სექტემბერს „შეფილდ იუნაიტედის“ წინააღმდეგ, რომელიც „არსენალმა“ 6:0 მოიგო. კოკლენი მოედანზე ფრან მერიდას მაგივრად შემოვიდა მატჩის 71-ე წუთზე.

შემდეგი სეზონი კოკლენმა „არსენალის“ სარეზერვო გუნდში გაატარა, სადაც ძირითადად მარჯვენა მცველის პოზიციაზე თამაშობდა. პირველი გოლი სარეზერვო გუნდში კოკლენმა გაიტანა 2008 წლის 5 ოქტომბერს „სტოკ სიტის“ წინააღმდეგ.

„ლორიანი“
2010 წლის ივნისში კოკლენი იჯარით ფრანგულ „ლორიანში“ გადავიდა მეტი სათამაშო დროის მისაღებად. ერთი წლის შემდეგ იგი კვლავ „არსენალში“ დაბრუნდა.

პოზიციის შეცვლა
კოკლენი ძირითადად მარჯვენა მცველის პოზიციაზე თამაშობდა, თუმცა არსენ ვენგერმა მისთვის პოზიციის შეცვლა ჩათვალა საჭიროდ. 2011 წლის 25 ოქტომბერს ინგლისის ლიგის თასის ფარგლებში „ბოლტონ უონდერერსთან“ მატჩის შემდგომ ფრანგმა სპეციალისტმა განაცხადა, რომ კოკლენის თამაშის სტილის და უნარების გამო მის ნახევარდაცვის ცენტრში განთავსებას ამჯობინებს. ამავდროულად ფრანსისმა განაცხადა, რომ მზად არის ყველგან ითამაშოს თუ მიეცემა სათამაშო დრო.

„ფრაიბურგი“
2013 წლის ივლისში კოკლენი „ფრაიბურგს“ შეუერთდა იჯარით. ფრანსისმა განაცხადა, რომ იგი ძალიან ბედნიერი იყო „ფრაიბურგში“ მოხვედრით. გუნდის მწვრთნელი, კრისტიან შტრაიხი კოკლენს მარცხენა ნახევარმცველის ამპლუაში განიხილავდა. შტრაიხი პერიოდულად აღნიშნავდა კოკლენის მნიშვნელობას კლუბისთვის. ერთ-ერთ ინტერვიუში ფრანსისმა იმაზე გაამახვილა ყურადღება, რომ „ფრაიბურგში“ ინტენსიურად მუშაობდნენ მოთამაშეების ფიზიკურ მომზადებაზე.

„ჩარლტონი“
„არსენალში“ დაბრუნება
2014 წლის 12 დეკემბერს კოკლენი დროზე ადრე დაბრუნდა იჯარიდან ცენტრალური ნახევარმცელების ტრავმირების გამო. დაბრუნების შემდეგ პირველი მატჩი ძირითად შემადგენლობაში კოკლენმა 28 დეკემბერს „ბოლეინ გრაუნდზე“, „ვესტ ჰემ იუნაიტედის“ წინააღმდეგ ითამაშა. 18 იანვარს „მანჩესტერ სიტისთან“ მატჩში ფრანსისი თამაშის საუკეთესო მოთამაშედ დაასახელეს. „ბარნლისთან“ მატჩში კოკლენის თამაშის განხილვისას მისი დაცვითი უნარები დადებითად შეაფასა ტიერი ანრიმ, წარსულში „არსენალის“ ცნობილმა მოთამაშემ.

„ვალენსია“
2018 წლის იანვარში იწერებოდა კოკლენისადმი „ვესტ ჰემის“ და „ვალენსიის“ ინტერესის შესახებ. 11 იანვარს ოფიციალურად დადასტურდა ფრანსისის ტრანსფერი „ღამურების“ რიგებში. კონტრაქტი ფეხბურთელსა და კლუბს შორის გაფორმდა 2022 წლის 30 ივნისამდე.
მიროლდა

მიროლდა — კარსტული მღვიმე საფრანგეთში, ზემო სავოიის დეპარტამენტში. მდებარეობს სავოიის ალპებში, ზღვის დონიდან 1880 მ სიმაღლეზე. გამომუშავებულია კირქვებში. მსოფლიოს ერთ-ერთი უღრმესი კარსტული მღვიმე. სიღრმე 1733 მ. სიგრძე დაახლოებით 13 000 მ. მომცრო ჭებთან ერთად წარმოქმნის სუსტად განტოტებულ გაწყლოვანებული გალერეებისა და მეანდრების სხვადასხვა დონის სისტემას. 1990 წლისათვის მღვიმის სიღრმე შეადგენდა 1221 მ-ს. 1998 წლის იანვარში დაფიქსირდა ახალი სიღრმე — 1610 მ, რითაც 8 მ-ით გადააჭარბა მეზობლად მდებარე ჟან-ბერნარის მღვიმეს და გახდა პლანეტის უღრმესი მღვიმე. 1998 წლის აგვისტოში მსოფლიოს უღრმესი მღვიმე გახდა ლამპრეხტსოფენი 1632 მ სიღრმით. 2001 წელს მიროლდა მე-3 ადგილზე გადაანაცვლა კრუბერის გამოქვაბულმა, რომლის სიღრმე იმ დროისათვის 1710 მ უდრიდა. 2003 წლის იანვარში სპელეოლოგების მიერ მღვიმის ფსკერზე არსებული რთული სიფონის დაძლევის შემდეგ, მიროლდა კვლავ გახდა მსოფლიოს უღრმესი მღვიმე 1733 მ-ით, თუმცა ერთი წლის შემდეგ პირველობა კვლავ დაუთმო კრუბერის გამოქვაბულს. მიროლდა საერთაშორისო ექსპედიციების ობიექტია.
დიდი ბრიტანეთის მუსიკის დიდების დარბაზი

დიდი ბრიტანეთის მუსიკის დიდების დარბაზი — დაჯილდოების ცერემონია, რომელზეც ნებისმიერი ეროვნების მუსიკოსები აღინიშნებოდნენ გაერთიანებული სამეფოს მუსიკაში შეტანილი წვლილისთვის. ეს დიდების დარბაზი დაარსდა 2004 წელს. წესების მიხედვით, მასში შეჰყავდათ რომელიმე ჯგუფის ხუთი დამაარსებელი წევრი და კიდევ ხუთი სხვა წევრი, შერჩეული საჯარო გამოკითხვით. შემდგომ წლებში ჟიური შედგებოდა 60-ზე მეტი ჟურნალისტისგან ან მუსიკალური ინდუსტრიის წარმომადგენლებისგან. უკანასკნელად ცერემონია გაიმართა 2006 წელს, რის შემდეგაც მისი გამართვა შეწყდა.
ივლიტას ყოვლადწმინდა ღვთისმშობლის შობის ეკლესია

ივლიტას ყოვლადწმინდა ღვთისმშობლის შობის ეკლესია — სოფელ ივლიტაში მდებარე უჩვეულო გეგმის და იერის ტაძარი. ეკლესია მდებარეობს სოფლის ცენტრში, ნაგებია არეული წყობით, ასაშენებლად გამოყენებულია სწორკუთხა კვადრები, ნატეხი და რიყის ქვა, საფლავის ქვები. ტაძარში ჩართულია ორნამენტიანი ქვებიც (განსხვავებული ნახატისა და კვეთის ქვები, სავარაუდოდ მოტანილია სხვადასხვა ტაძრიდან) და საცხოვრებელი სახლის მსგავსად გადახურულია სამქანობიანი სახურავით.

გიორგი ბოჭორიძემ სამცხე-ჯავახეთი 1932-1933 წლებში შეისწავლა და ივლიტას ეკლესიაც მოინახულა

ძეგლის აღწერა
ტაძარში ერთი შესასვლელია დასავლეთიდან, სწორკუთხა კარი კედელზე გაწეულია სამხრეთით. ტაძრის გადახურვა კვადრატული კვეთის (2626 სმ) ბოძების სამ წყვილს ეყრდნობა, კონსტრუქციულად ეს ხალხური ხუროთმოძღვრებიდან აღებული საცხოვრისის ელემენტებია. კვადრაული კვეთის სვეტი, მოკლე ბუღაური, სვეტების წყვილად დაყენება დამახასიათებელია მესხური ხალხური ხუროთმოძღვრებისათვის. თუ მართლაც ტაძარი აიგო თურქობის დროს 1646 წელს, საქართველოსათვის მძიმე პერიოდში, მისი შენიღბვა საცხოვრისის არქიტექტურით სავსებით გამართლებულია და ტაძრის ისტორიას სხვა ასპექტიც ემატება. შეკეთების თარიღი 1782 წელი კარის არქიტრავზეა ამოკვეთილი. 1962 წლის ხანძრის შემდეგ ტაძარი კვლავ მეხსიერებაში შემორჩენილი ძველი სახით აღადგინეს.

უჩვეულოა ტაძრის ელემენტებიც: აღმოსავლეთით ტაძარი სწორი ყრუ კედლით მთავრდება, არ არის არც კონქი და არც აფსიდი, არც საკურთხევლის სარკმელი. დარბაზი ექვსი, საცხოვრებელი სახლისათვის დამახასიათებელი ორფრთიანი, საკმაოდ განიერი ფანჯრით ნათდება. მათგან თითი-თითო ფანჯარა დასავლეთის კედელში და ჩრდილოეთის კედლის აღმოსავლეთ ნაწილშია გაჭრილი. სამხრეთის კედელში ოთხი სიმეტრიულად განლაგებული ღიობია.

საკურთხევლის დარბაზის სივრციდან ნალესობით გამოყვანილი კანკელით გამოიყოფა. საკურთხევლის იატაკი აწეულია.

როგორც აღინიშნა, ტაძარი იერსახით ჩვეულებრივ სახლს წააგავს. 1930-იან წლებში ბანით ყოფილა გადახურული. ტაძართან მთავარი მისასვლელი დასავლეთიდანაა. ფასადებიდან მეტი ყურადღება დასავლეთის ფასადებისათვის მიუქცევიათ. ფასადის ზედა რეგისტრში ვერძის, ქვისგან გამოკვეთილი, რვა თავია გამწკრივებული. ამავე ფასადზე მშენებლობისას რამდენიმე ორნამენტული ქვა და საფლავის ქვებია ჩატანებული. ისინი შემთხვევით ადგილებზეა მოხვედრილი და რაიმე მხატვრული ეფექტის დატვირთვა არა აქვთ.
საეკლესიო გალობის უმაღლესი სასწავლებელი

გიორგი მთაწმინდელის სახელობის საეკლესიო გალობის უმაღლესი სასწავლებელი — გიორგი მთაწმინდელის სახელობის საეკლესიო გალობის უმაღლესი სასწავლებლის მისიაა წამყვანი როლი შეასრულოს საქართველოს მართლმადიდებელი ეკლესიის ღვთისმსახურებაში მრავალსაუკუნოვანი ქართული ტრადიციული საეკლესიო გალობის საყოველთაო აღორძინებასა და დამკვიდრებაში.

ისტორია
სასწავლებელი დაარსდა 2006 წელს საქართველოს კათოლიკოს-პატრიარქის, მცხეთა–თბილისის მთავარეპისკოპოსის, ბიჭვინთისა და ცხუმ–აფხაზეთის მიტროპოლიტის ილია -ის ინიციატივით. სასწავლებლის შემქნის სათავეებთან იდგნენ ასევე მამა დავითის მონასტრის არქიმანდრიტი იოანე (კიკვაძე) და ქართული ხალხური სიმღერა-გალობის დიდი მოამაგე ანზორ ერქომაიშვილი. ინიციატივას გვერდით დაუდგა ბიზნესმენი ივანე ჩხარტიშვილი, რომლის ფინანსური მხარდაჭერით შესაძლებელი გახდა სასწავლებლის ჩამოყალიბება.

უმაღლესი სასწავლებელი ახორციელებს საეკლესიო მუსიკისა და საეკლესიო მუსიკათმცოდნეობის საგანმანათლებლო პროგრამებს უმაღლესი განათლების ორ საფეხურზე (საეკლესიო მუსიკის საბაკალავრო და საეკლესიო მუსიკისმცოდნეობის სამაგისტრო პროგრამებზე); სასწავლებელში ფუნქციონირებს მოსამზადებელი განყოფილება, სადაც აბიტურიენტებს შესაძლებლობა აქვთ მოემზადონ როგორც ერთიანი ეროვნული, ისე შიდა მისაღები გამოცდებისათვის.

სასწავლებელში ფუნქციონირებს საეკლესიო მუსიკისა და ქართული ხალხური სიმღერის კათედრა და შესაბამისი პროფილის ორი სახელოსნო — ანზორ ერქომაიშვილისა და მალხაზ ერქვანიძის. კვალიფიციური პედაგოგები სტუდენტებს შეასწავლიან ტრადიციულ ქართულ საგალობლებსა და სხვადასხვა კუთხის ქართულ ხალხურ სიმღერებს, მუსიკის თეორიას, სოლფეჯიოს, ქართული საეკლესიო მუსიკის ისტორიასა და თეორიას, ქართულ ხალხურ საკრავებს, ახალსა და ძველ აღთქმას, დოგმატიკას, ლიტურგიკას, ლიტურგიკულ კითხვას, მუსიკალურ ინფორმატიკას, საქართველოსა და საქართველოს ეკლესიის ისტორიას და სხვა.
ერლს კორტის საგამოფენო ცენტრი

ერლს კორტის საგამოფენო ცენტრი — მსოფლიოში ცნობილი საგამოფენო, საკონფერენციო და სხვა ღონისძიებებისთვის განკუთვნილი შენობა ლონდონში. დაარსდა 1887 და საბოლოოდ, 1937 წელს, წარმოდგენილი იქნა უფრო ცნობილი, არტ-მოდერნის სტილის ექსტერიერით. იყო ცენტრალურ ლონდონში მდებარე ყველაზე დიდი დარბაზი. 2014 წლის დეკემბერში დაიწყო შენობის დანგრევა, სხვა ტიპის შენობების განთავსების მიზნით.
არიელ ორტეგა

მიღწევები
საკლუბო
რივერ პლეიტი
არგენტინის პრიმერა დივიზიონი
აპერტურა (4): 1991, 1993, 1994, 1996
კლაუსურა (2): 2002, 2008
ლიბერტადორესის თასი: 1996
პარმა
იტალიის სუპერთასი: 1999
ნიუელს ოლდ ბოისი:
არგენტინის პრიმერა დივიზიონი
აპერტურა: 2004
სანაკრებო
არგენტინა
პანამერიკული თამაშები
ჩემპიონი: 1995
ოლიმპიური თამაშები
ვიცე-ჩემპიონი: 1996
ლეონარდ ჩეშირი

ავიაციის პოლკოვნიკი ჯეფრი ლეონარდ ჩეშირი, ბარონი ჩეშირი (, დ. 7 სექტემბერი 1917 – გ. 31 ივლისი 1992) — მრავალი ორდენის და ჯილდოს მფლობელი მეორე მსოფლიო ომის სამეფო სამხედრო-საჰაერო ძალების პილოტი და ქველმოქმედი.

მიღებულ ჯილდოებს შორის ჩეშირი ფლობდა ვიქტორიას ჯვარს, უმაღლეს სიმბოლოს, რომელიც გადაეცემა ბრიტანეთის და ერთა თანამეგობრობის წევრი ქვეყნების მოქალაქეებს. სამხედრო-საჰაერო ძალებში იგი იყო ავიაციის ყველაზე ნორჩი პოლკოვნიკი.

ომის შემდეგ მან დააარსა თავშესაფარი, რომელიც შემდგომში შეზღუდული შესაძლებლობების მქონე პირებს ეხმარებოდა. ცნობილი გახდა კონფლიქტების გადაწყვეტის სფეროში მოღვაწეობით. 1991 წელს მას პერის წოდება მიენიჭა.
ტიმ კარი

ტიმოთი ჯეიმზ კარი (დ. 19 აპრილი, 1946) — ინგლისელი მსახიობი, გამხმოვანებელი და მომღერალი. ცნობილია თეატრის, კინოს და ტელევიზიის სფეროებში მოღვაწეობით, მეტწილად – უარყოფითი პერსონაჟების როლების შესრულებით.

კინოროლებს შორის ცნობილია ტიმ კარის მიერ განსახიერებული წყვდიადი („ლეგენდა“), პენიუაიზი („ის“) და ჯონ სილვერი („მაპეტების განძის კუნძული“).
ჰაიდ-პარკი (ლონდონი)

ჰაიდ-პარკი — უდიდესი პარკი ცენტრალურ ლონდონში. ერთ-ერთი უდიდესი ოთხი სამეფო პარკიდან, რომლებიც ქმნიან ჯაჭვს კენსინგტონის სასახლიდან მოყოლებული.

პარკი დაარსდა მეფე ჰენრი -ის მიერ 1536 წელს, როდესაც მან ტერიტორიის გამოყენება სანადიროდ დაიწყო. 1637 წელს იგი საჯარო სივრცედ და სხვადასხვა ღონისძიების გასამართ საყვარელ ადგილად იქცა.

გვიანდელ პერიოდში მასში იმართებოდა როგორც დემონსტრაციები, ასევე მუსიკალური ფესტივალები, რომლებზეც გამოდიოდნენ პინკ ფლოიდი, როლინგ სტოუნზი და . ერთ-ერთი ასეთი დიდი ფესტივალი იყო 2005 წლის საქველმოქმედო 8.
ეტიენ როდა-ჟილი

ეტიენ როდა-ჟილი (, დ. 1 აგვისტო, 1941, სეტფონი, ტარნი და გარონა, პარიზი, საფრანგეთი — გ. 31 მაისი, 2004, პარიზი) — ფრანგი სიმღერების ავტორი და სცენარისტი. იგი იყო საფრანგეთში გამოქცეული ესპანელი რესპუბლიკელის შვილი. 1987 წელს როჯერ უოტერსთან ერთად დაიწყო საფრანგეთის რევოლუციისადმი მიძღვნილ ოპერა -ზე მუშაობა, თუმცა უკანასკნელი მხოლოდ 2005 წელს გამოვიდა, მისი გარდაცვალების შემდეგ.
ლიბერიის პირველი სამოქალაქო ომი

ლიბიის პირველი სამოქალაქო ომი – ლიბერიის შიდა კონფლიქტი 1989-1997 წლებში, რომელმაც 250,000-ზე მეტი ადამიანის სიკვდილი გამოიწვია. კონფლიქტში ასევე ჩარეული იყვნენ დასავლეთი აფრიკის ქვეყნების ეკონომიკური თანამეგობრობა და გაერთიანებული ერების ორგანიზაცია. კონფლიქტის დასრულების შემდეგ მშვიდობა დიდხანს არ გაგრძელებულა და 2 წელიწადში 1999 წელს ლიბერიის მეორე სამოქალაქო ომი დაიწყო.

სამუელ დოუმ 1980 წელს პუტჩი მოაწყო და ჩამოაგდო არჩეული ხელისუფლება. 1985 წელს ჩაატარა ახალი არჩევნები, რომელზეც დიდი დარღვევები დაფიქსირდა. 1989 წელს ყოფილი სამხედრო ლიდერის მიერ პუტჩის წარუმატებული პცდელობა იყო. 1989 წლის დეკემბერში ყოფილმა სამელმწიფო მინისტრმა ჩარლზ ტეილორი გადავიდა მეზობელ კოტ-დ’ივუარში და დაიწყო სამუელ დოუს მთავრობის წინააღმდეგ აჯანყება. 1990 წელს ტეილორმა დედაქალაქ მონროვიას ალყა შემოარტყა და დოუ სიკვდილით დასაჯა.

სამშვიდობო მოლაპარაკებები 1997 წელს ხელშეკრულებით დასრულდა. 1997 წლის ივლისში ჩრლზ ტეილორი ლიბერიის პრეზიდენტად აირჩიეს.
დელ-სერო-დელ-კუევონი

დელ-სერო-დელ-კუევონი — მღვიმური სისტემა ესპანეთში, ასტურიაში. კარსტული წარმოშობისაა. მდებარეობს პიკოს-დე-ეუროპის ქედზე. სისტემა შედგება ორი ვერტიკალური მღვიმისაგან: საკუთრივ, დელ-სერო-დელ-კუევონი (-33), რომლის შესასვლელი განლაგებულია ზღვის დონიდან 2019 მ სიმაღლეზე და ტორკა-დე-ლას-სასიფრაგასი (-2), რომლის შესასვლელი განლაგებულია 1590 მ-ზე. მღვიმური სისტემის სიღრმე შეადგენს 1589 მ-ს, რომელსაც 1998 წელს მიაღწიეს. წარმოადგენს ესპანეთის ყველაზე ღრმა და მსოფლიოს ერთ-ერთ უღრმეს კარსტულ მღვიმეს. დაახლოებით 1500 მ სიღრმეზე მღვიმე გადის სუბჰორიზონტულ მიწისქვეშა კოლექტორში, რომელზედაც გაედინება მდინარე მარბრეგალო. მღვიმე სიფონით მთავრდება. მღვიმეში არსებულ ყველაზე დიდ ჭას აქვს 134 მ სიღრმე.
უკანასკნელი მიმზი

„უკანასკნელი მიმზი“ — 2007 წლის ამერიკული სამეცნიერო ფანტასტიკური სათავგადასავლო დრამატული ფილმი, გადაღებული რობერტ შეის მიერ. იგი ნაწილობრივ ეფუძნება ლუის პეჯეტის და კ. ლ. მურის მოთხრობას. ფილმში მთავარ როლებს ასრულებენ ჯოელი რიჩარდსონი, ტიმოთი ჰატონი, მაიკლ კლარკ დანკანი, რეინ უილსონი, კეთრინ ჰანი, კრის ო'ნილი და რიანონ ლი ვრინი.
უაუტლა

უაუტლა — კარსტული მღვიმე სამხრეთ მექსიკაში, ოახაკის შტატში. მდებარეობს სიერა-მასატეკის ქედზე, ქალაქ ორისაბიდან სამხრეთით 80 კმ-ში. წარმოადგენს ვერტიკალური ტიპის ლაბირინთს, რომელიც წარმოქმნილია რამდენიმე მღვიმის შეერთებით: სან-აგუსტინი (შესასვლელი ზღვის დონიდან 1750 მ), ლი-ნიტა (2110 მ), ლა-გრიეტა (1860 მ), ნიტა-ნანტა (2237 მ) და სოტანო-დელ-რიო-იგლესია. უაუტლა მსოფლიოს ერთ-ერთი უღრმესი კარსტული მღვიმეა. მღვიმური სისტემის სიგრძე შეადგენს 64,2 კმ-ს, ხოლო სიღრმე 1545 მ-ს. საერთო ჯამში აქვს 21 შესასვლელი. მიწისქვეშეთში მოგზაურთათვის უაუტლა ერთ-ერთ ყველაზე საინტერესო მღვიმურ სისტემას წარმოადგენს. მღვიმის ფსკერულ ნაწილში მდებარეობს სიფონების სერია, რომლებშიც შესრულებულია რიგი ურთულესი ჩაშვება.
ლიბერიის მეორე სამოქალაქო ომი

ლიბერიის მეორე სამოქალაქო ომი – ლიბერიის შიდა კონფლიქტი 1999-2003 წლებში, რომელმაც 150,000-ზე მეტი ადამიანის სიკვდილი გამოიწვია. დაპირისპირება 1999 წელს ქვეყნის ჩრდილოეთში მეზობელი გვინეის მიერ მხარდაჭერილი რეკონსილაციისა და დემოკრატიისთვის გაერთიანებული ლიბერიელების გამოჩენით დაიწყო. ადრეულ 2003 წელს ქვეყნის სამხრეთში მეორე აჯანყებული ჯგუფი ლიბერიაში დემოკრატიისთვის მოძრაობა გამოჩნდა. 2003 წლის ივნის-ივლისში ჩარლზ ტეილორის მთავრობა ქვეყნის მხოლოდ მესამედს აკონტროლებდა.

აჯანყებულებმა დედაქალაქ მონროვიას ალყა შემოარტყეს და მიმდინარე ბრძოლებმა ბევრი სამოქალაქო პირის დაღუპვა გამოიწვია. კონფლიქტის შედეგად ათასობით ადამიანი გაიხიზნა საკუთარი საცხოვრებელი ადგილებიდან.

აკრის ყოვლისმომცველ სამშვიდობო შეთანხმებას ხელი 2003 წლის 18 აგვისტოს მოეწერა. შეთანხმებამ შეაჩერა საბრძოლო მოქმედებები და 2005 წლის არჩევნებამდე დაინიშნა გარდამავალი ეროვნუული მთავრობა შუალედური პრეზიდენტ ჯიუდ ბრაიანტის ხელმძღვანელობით.